CELEX: E2017J0004
Language: lt
Date: 2018-03-21 00:00:00
Title: 2018 m. kovo 21 d. Teismo sprendimas byloje E-4/17 ELPA priežiūros institucija prieš Norvegijos Karalystę (ELPA valstybės įsipareigojimų nevykdymas – Direktyva 2004/18/EB – Viešieji pirkimai – Viešojo pirkimo sutartis – Viešoji darbų koncesija)

26.7.2018   
            
            
               LT
            
            
               Europos Sąjungos oficialusis leidinys
            
            
               C 264/16
            
         
      TEISMO SPRENDIMAS
      2018 m. kovo 21 d.
      byloje E-4/17
      
         ELPA priežiūros institucija prieš Norvegijos Karalystę
      
      
         (ELPA valstybės įsipareigojimų nevykdymas – Direktyva 2004/18/EB – Viešieji pirkimai – Viešojo pirkimo sutartis – Viešoji darbų koncesija)
      
      (2018/C 264/10)
      Byloje E-4/17 ELPA priežiūros institucija prieš Norvegijos Karalystę dėl PRAŠYMO pripažinti, kad, neteisingai klasifikuodama viešojo pirkimo sutartį, kurios dalykas yra požeminės automobilių stovėjimo aikštelės po Torveto aikšte Kristiansande statyba ir eksploatavimas, kaip paslaugų koncesijos, o ne darbų koncesijos sutartį ir surengdama konkursą, kuris neatitinka viešuosius pirkimus reglamentuojančių EEE taisyklių reikalavimų, Norvegijos Karalystė pažeidė Europos ekonominės erdvės susitarimo XVI priedo 2 punkte nurodyto teisės akto (2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo) nuostatas kartu su Susitarimo XVI priedo 6a punkte nurodytu teisės aktu (2002 m. lapkričio 5 d. Europos Parlamento ir Tarybos reglamentu (EB) Nr. 2195/2002 dėl bendro viešųjų pirkimų žodyno (BVPŽ)), Teismas, kurį sudaro pirmininkas Pállis Hreinssonas (pranešėjas) ir teisėjai Peras Christiansenas ir Nicole Kaiser (ad hoc teisėja), 2018 m. kovo 21 d. priėmė sprendimą, kurio rezoliucinė dalis yra tokia:
      Teismas:
      
                  1.
               
               
                  Pripažįsta, kad, kiek tai susiję su Kristiansando savivaldybės 2015 m. surengtu požeminės automobilių stovėjimo aikštelės po Torveto aikšte Kristiansande statybos ir eksploatavimo konkursu, Norvegijos Karalystė neįvykdė įsipareigojimų pagal Europos ekonominės erdvės susitarimo XVI priedo 2 punkte nurodytą 2004 m. kovo 31 d. Europos Parlamento ir Tarybos direktyvą 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo, nes:
                  
                              i)
                           
                           
                              nepaskelbė skelbimo apie pirkimą visoje EEE pagal direktyvos 58 straipsnio 3 dalies reikalavimus;
                           
                        
                              ii)
                           
                           
                              nenaudojo išsamių ir pakankamai tikslių BVPŽ kodų ir taip pažeidė direktyvos 58 straipsnio 2 dalį kartu su jos 1 straipsnio 14 punktu ir EEE susitarimo XVI priedo 6a punkte nurodytu 2002 m. lapkričio 5 d. Europos Parlamento ir Tarybos reglamentu (EB) Nr. 2195/2002 dėl bendro viešųjų pirkimų žodyno (BVPŽ);
                           
                        
                              iii)
                           
                           
                              nesilaikė direktyvos 59 straipsnyje nustatyto minimalaus paraiškų pateikimo termino per sutarties skyrimo procedūrą.
                           
                        
            
                  2.
               
               
                  Nurodo Norvegijos Karalystei padengti bylinėjimosi išlaidas.